alexandrainst/scandi-wiki huggingface dataset:
Christen Finbak

Christen Johannes Finbak (født 4. juni 1904 i Korgen, død 26. februar 1954 i Trondheim) var en norsk kjemiker som var professor ved NTH.

Etter examen artium ved Katedralskolen i Trondheim 1928 og cand.real. i kjemi fra Universitetet i Oslo i 1936, tok det ham ett år å ferdigstille dr.scient. 1938 på en avhandling med navnet Rotasjon av molekyler i krystallgitter.  Han var en del av Odd Hassels forskergruppe innen blant annet krystallografi, og bygget et ganskje kjent apparat for elektrondiffraksjon i 1940. Etter å ha vært amanuensis frem til 1948 ble han professor ved det nystartede institutt for teoretisk kjemi ved NTH, der han arbeidet sin død i 1954. Hans professorat ble overtatt av Otto Christian Astrup Bastiansen som holdt det frem til 1964 da instituttet ble gjort om til fysikalsk kjemi og Tormod Førland ble ny professor. De videreførte Finbaks apparatur og laget «saltsmelteskolen».

Verv og premier 
 Det Norske Videnskaps-Akademi, innvalgt 1943
 Fridtjof Nansens belønning for fremragende forskning 1948
 Det Kongelige Norske Videnskabers Selskab, innvalgt 1949

Referanser 

Norske kjemikere
Norske kjemiprofessorer
Norske forskere
Professorer ved NTH
Vitenskapelig ansatte ved Universitetet i Oslo
Medlemmer av Det Norske Videnskaps-Akademi
Medlemmer av Det Kongelige Norske Videnskabers Selskab
Personer fra Hemnes kommune
Diego Ramírez-øyene

Diego Ramírez-øyene (spansk: Islas Diego Ramírez) er en liten gruppe mindre øyer som ligger sør for sørspissen av Chile, om lag 100 kilometer sørvest for Kapp Horn. De strekker seg over et område på åtte kilometer i nord-sør-retning, og øyenes samelde areal er bare litt over én kvadratkilometer. Øyene tilhører den chilenske kommunen Cabo de Hornos i provinsen Antártica Chilena i regionen Magallanes y de la Antártica Chilena. De er inndelt i en mindre, nordlig gruppe med seks små holmer og en større sørlig gruppe, adskilt av en tre kilometer bred passasje. De to største øyene, Isla Bartolomé og Isla Gonzalo, ligger begge i den sørlige gruppa. Islote Águila, den sørligste av øyene, utgjør det sørligste punktet på det søramerikanske kontinentet.

Øyene ble oppdaget 12. februar 1619 av García de Nodal-ekspedisjonen og ble navngitt etter ekspedisjonens kosmograf, Diego Ramírez de Arellano. På det tidspunktet var Diego Ramírez-øyene det sørligste landområde som var oppdaget, noe de forble helt fram til 1775 da James Cook oppdaget Sør-Sandwichøyene.

Den chilenske marinen etablerte en meteorologisk stasjon på Isla Gonzalo i 1957 og etterforsyner den flere ganger årlig.

Øyene er en viktig hekkeplass for en rekke sjøfugler, blant annet svartbrynalbatross, svartflekkalbatross, gråhodealbatross, klippehopperpingvin og sørkjempepetrell.

Referanser 

Øyer i Chile
Magallanes y de la Antártica Chilena
Mohamed Awad Bin Humam

Mohamed Awad Bin Humam (født 26. desember 1944 i Ghail Ba-Wazeer i Hadhramout) er en jemenittisk økonom, som siden 2010 har vært sentralbanksjef i Jemens sentralbank.  

Som utdanning har han en bachelorgrad (Bachelor of Science) fra American University i Beirut. 

Før han begynte å jobbe i sentralbanken var han direktør for Research and Statistics Bank of Yemen, fra 1978 til 1990. Han begynte å jobbe i sentralbanken i 1990, og var under-sentralbanksjef i avdelingen Foreign Operation and Research fram til 2003, da han ble visesentralbanksjef. 

I april 2010 overtok han som sentralbanksjef, etter Ahmed Abdul Rahman Al-Samawi.

Referanser

Eksterne lenker 
 Jemens sentralbank - The Governor

Sentralbanksjefer
Jemenitter
Økonomer
Fødsler i 1944
DRAKON

DRAKON (, "drake" – backronym for Дружелюбный Русский Алгоритмический язык, Который Обеспечивает Наглядность, "vennlig russisk algoritmisk språk som sikrer klarhet") er et algoritmisk visuelt språk som ble utviklet for Buranromfergen. Utviklingen startet i 1986 og ble ledet av Vladimir Parondzhanov.

Arbeidet var ferdig i 1996 (tre år etter Buran prosjektet var avsluttet),
da det automatiserte CASE programmeringssystemet Grafit-Floks var utviklet.

Etterpå ble det systemet brukt i Sea Launch og andre romprosjekter.

Utviklerne av dette språket mener at reglene er kognitivt optimalisert for lett forståelse.

Språket er ment for bruk i følgende aktiviteter:
 lagring av algoritmisk kunnskap fra mange felt;
 programmering;
 design av komplekse informasjonssystemer;
 bygging av forretningsprosesser;
 skriving av regler og instrukser.

Litteratur 
 V. Parondzhanov. How to improve the work of your mind. Algorithms without programmers – it's very simple! (Как улучшить работу ума. Алгоритмы без программистов – это очень просто! М.: Дело, 2001. – 360с.)
 S. Mitkin. DRAKON: The Human Revolution in Understanding Programs

Eksterne lenker 
 
 History of DRAKON (på russisk)
 Transhumanism | DRAKON List of Internet Resources about Dragon (på russisk)
 DRAKON + Oberon = DRON visual programming language (på engelsk)
 DRAKON Editor for Windows, Mac og Linux.
 Drakon.Tech et sky-basert integrert utviklingsmiljø.
 DrakonHub, et web-basert verktøy.

Programmeringsspråk
Alfred Morgan Olsen

Alfred Morgan Olsen (født 27. mars 1924, død 28. mai 2022) var professor ved Norges idrettshøgskole 1969-1992 og den første fagpsykolog i Norge som tok fatt på arbeidet med psykologiske aspekter ved idretten. 

Han ble født i Door County, Wisconsin, USA, av norske foreldre og kom til Norge i 1935. Han tok realartium i 1942 og engelsk artium i 1943, ble cand.psychol. i 1952 og tok doktorgraden i filosofi i 1964.

Morgan Olsen var lærer i realfag ved Ringards Realskole i Flekkefjord 1943-1948, hadde leilighetsengasjement som militærpsykolog 1951-1955, var konsulent ved Statens Ungdoms- og Idrettskontor 1953-64, timelærer i psykologi og pedagogikk ved Statens gymnastikkskole 1953-1968 og universitetslektor i eksperimentalpsykologi 1965-68 før han ble professor ved Norges idrettshøgskole.

I 1960-80-årene hadde han ulike tillitsverv sentralt i Norges Idrettsforbund. Internasjonalt var han visepresident i den nystiftede organisasjonen for idrettspsykologi 1965-1968 og president i International Association for Sport Information 1968-71.

I hele sitt voksne liv har Morgan Olsen spilt gitar og bass i ulike grupper til dans og til visesang. Som pensjonist har han drevet med fotografering og sammen med lommedølingen Halstein Trulsrud laget fem lysbildeprogrammer om matrikkelgårder, husmannsplasser, vann, elver og bekker i Lommedalen.

Bibliografi 
 Aktiv ungdom. Oslo, Kirke- og undervisningsdepartementet/Statens Ungdoms- og Idrettskontor, 1955. 
 Psykologi og idrett. Oslo, Kirke- og undervisningsdepartementet/Statens Ungdoms- og Idrettskontor, 1956. 
 Visuell identifiseringsletthet som funksjon av erfaring. Oslo, Universitetsforlaget, 1964 (Doktoravhandling). 
 Kroppsøvingens didaktikk. Oslo, Universitetsforlaget, 1965. 
 Redaktør av Sport and politics. Oslo, Universitetsforlaget, 1986. 
 Idrettens ordbok. Ord og uttrykk med forklaringer. Oslo, Akilles, 2005. 
 Kunstforvaltningen ved Norges idrettshøgskole. Revidert rapport. Oslo, Norges idrettshøgskoles Venner, 2006.
 Egne skrifter. Notater, artikler og bøker 1951-2011. Revidert utgave. Oslo, Norges idrettshøgskole, 2011.

Norske psykologiprofessorer
Veet på Ranheim

Veet på Ranheim betegner rester og spor etter et førkristent kultanlegg som ble avdekket under arkeologiske utgravninger i 2010 på et jorde på Ranheim i Trondheim som skulle bebygges med boligblokker. Det kom for dagen en oppbygd innretning av stein som ble tolket som en horg, spor og rester i grunnen etter loddrette stolper som har hørt til en liten bygning som ble tolket som et hov som var blitt fjernet den gangen bruken av kultanlegget opphørte, og dessuten lave steingjerder som ble antatt å kunne ha markert en veg som hadde blitt benyttet til kultiske opptog mellom veet og sjøen. Fordi moldlaget som lå over anlegget var så tykt, og horgen dessuten var dekket av en lag med naturstein i blåleire, ble det antatt at arealet var blitt tildekket og skjult av dem som i sin tid hadde benyttet det, antakeligvis fordi de var blitt tvunget til å forlate distriktet.

Horgen var en flat, tilnærmet sirkulær oppbygning av stein, 15 meter i diameter og knapt meteren høy, med flate heller i to konsentriske sirkler på toppen. Oppå denne innretningen fantes det større og mindre stykker av hvit kvarts og seks små kuler av voks. I sentrum av horgen fantes en trekasse som var 1,3 meter lang, om lag 1 meter bred og 55 cm dyp, fylt med rødbrun sand og skjørbrent stein, såkalt kokestein som var blitt varmet på bål og brukt til å varme opp innholdet i en kjele, og mellom steinene fantes mye brente beinrester, mellom annet av mennesketenner og -kranium, men ellers var det få andre funn. Under den sentrale delen av horgen lå et sort, tynt lag med trekull iblandet fragmenter av brent bein, blant annet en mennesketann, og under der den forhistoriske åkeren med spor etter pløying med ard.

Hovet hadde hatt en rektangulær grunnplan på 5,3 x 4,5 meter med en stolpe i hvert hjørne og to stolper i hver av de fire veggene, i en innbyrdes avstand mellom stolpene på om lag 1,8 meter. Sporene etter stolpene viste at de hadde vært kraftige, og dette tyder på at bygningen har vært høy. Det fantes ikke rester etter ildsted i bygningen. Tett ved bygningen fantes spor etter fire hjørnestolper i et kvadrat på 2,5 x 2,5 meter etter en annen konstruksjon.

De lave steingjerdene har kunnet markere en prosesjonsveg i om lag 15 meters bredde i øst-vestretning. Vegen ville i så fall ha pekt mot hovet, og ha dannet forbindelse mellom kultanlegget og et lavere område som i jernalderen kan ha hatt kontakt med sjøen ved at vannstanden var høyere enn i dag. Den nordre av disse to lave steingjerdene hadde sitt nedre utgangspunkt i en stor, jordfast stein.

Kilder 
 Artikkel av arkeolog Preben Rønne i tidsskriftet Spor nr. 2/2010, utgitt av NTNU Vitenskapsmuseet, Seksjon for arkeologi og kulturhistorie, side 32 – 35.
 Artikkel av arkeolog Preben Rønne i det svenske fagtidsskriftet Adoranten 2011: Horg, Hov and Ve - a cult place in Trøndelag, Norway. Med nærmere dateringer av funnene.

Eksterne lenker 
 
 Illustrasjoner og annet stoff om veet, publisert av Strinda historielag.
 Artikkel av arkeolog, førsteamanuensis Preben Rønne, om det førkristne kultanlegget på Ranheim i Trondheim 

Offersteder i Norge
Ranheim
E&P Holding

E&P Holding AS (tidligere Skeie Energy AS) var et norsk oljeselskap grunnlagt i 2007 av Bjarne Skeie og aktivt fram til 2013.  Etter 2013 har selskapet vært i søkelyset anklaget for skattesvik. Etter over 10 år tapte Staten ved Økokrim saken i Høyesterett.

Historie 
Skeie Energy ble grunnlagt av Bjarne Skeie i 2007. Christian Selmer ble ansatt som administrerende direktør og selskapet etablerte kontorer på Forus. Selskapets hovedstrategi var å kjøpe funn og være med på utbyggingsfasen fram til produksjonsstart.  I tillegg skulle det skapes en synergi med Skeies-gruppens øvrige virksomhet, ved at Skeie Energy skulle benytte Skeies-gruppens oppjekkbare rigger.
I 2008 ble selskapet prekvalifisert som rettighetshaver på norsk sokkel, og samme år overtok selskapet Noble Energy Norge og fikk med dette kjøpet eierskap i 3 lisenser i Nordsjøen: PL 407 som inneholdt «Bream»-funnet, PL 406 og PL 018C som inneholdt «Flyndre»-funnet. Selskapet skaffet seg også andeler i PL 301 som inneholdt «Krabbe»-funnet, operert av Lundin. Så langt har bare «Flyndre» (som ble solgt til Maersk) blitt utbygd.
I november 2011 ble det boret en letebrønn på det Premier Oil-opererte «Gardofa»-prospektet PL 406 nær «Bream». Brønnen viste seg å være tørr. 

Skeie Energy forsøkte på slutten av 2000-tallet å skaffe 100 millioner dollar i finansiering uten å lykkes. Det lyktes heller ikke å børsnotere selskapet. For Bjarne Skeie ble risikoen ved å være eneeier i et oljeselskap for høy, og han bestemte derfor at selskapet skulle nedlegges. Andelene i PL 406 og PL 407 ble i 2012 solgt til Premier Oil for 60 millioner kroner.. Etter salget av lisensene var ikke Skeie Energy lenger en aktiv aktør på norsk sokkel, og meldte om opphør av virksomheten i 2013. Selskapet hadde imidlertid i begynnelsen av 2017 ennå andeler i én lisens, PL 018D, formelt eid av Skeie-kontrollerte Production Energy Company AS

Skattesaken 
Bakgrunnen for skattesaken var en avtale mellom Skeie Energy og seismikkselskapet TGS fra 2009 om kjøp av seismikk, der oppgjøret i første omgang ikke skulle gjøres med kontanter, men med konvertible lån. Skeie Energy skulle påta seg å kjøpe seismikk for inntil 900 millioner kroner fra TGS over en treårsperiode. På basen av disse kjøpene mente Oljeskattekontoret at Skeie Energy hadde mottatt skatterefusjon det ikke hadde krav på, og forlangte tilbakebetaling av 326 millioner kroner.
Parallelt ble saken etterforsket av Økokrim, der både tidligere administrerende direktør i Skeie Energy samt tidligere finansdirektør i TGS ble siktet for grovt skattesvik. Staten tapte saken i 2020.

Referanser

Eksterne lenker 
 Hjemmesiden til Skeie Group

Norske oljeselskaper
Etableringer i 2007
SB Skog

SB Skog forvalter og drifter skog for alle typer skogeiere på linje med skogeiernes egne organisasjoner. Selskapet ble etablert i 1997 av Statskog og Borregaard Skoger med hensikt å drifte deres skogeiendommer på Østlandet. Bedriften har ca. 50 ansatte og hovedkontoret i Elverum. SB Skog ble solgt til Viken Skog SA i 2015.

Referanser

Eksterne lenker
 

Norske landbruksselskaper
Skogbruk
Etableringer i 1997
Aid in Action

Aid in Action er en frivillig hjelpeorganisasjon som ble startet i 2010 av Anne Louise Hübert, etter et besøk i en landsby i Kenya. Organisasjonen har som formål å bidra til å skape en bærekraftig utvikling for fattige mennesker.

Bakgrunn 
Aid in Action har siden desember 2010 fått betydelig oppmerksomhet for sine bistandsprosjekt i Kenya. De har samlet inn midler til nødhjelpsprosjekter i Kenya og Somalia. Størstedelen av organisasjonens virksomhet er langsiktige prosjekter for fattigdomsreduksjon.

Organisasjonen kjennetegnes av aktiv bruk av sosiale medier for å engasjere giverne. De har tatt i bruk moderne medier som blogging, Twitter, Facebook og jevnlige statusoppdateringer og facebookbegivenheter. I august 2011 under den verste tørken på Afrikas horn, samlet Aid in Action inn 700.000 kr ved hjelp av Facebook og tekstmeldinger.  Hübert har også startet egen tv-kanal (VMS).

Formål 
Formålet er å gi mennesker i utviklingsland rent drikkevann, ernæringsmessig god mat, trygghet og omsorg. Innsamlede midler går med til boring av vannbrønner, bygging av vanninfrastruktur, veibygging, bygging av barnesenter, innkjøp av drivhus og mat til skolene og planting av papayatrær.

Det er ingen ansatte i den norske administrasjonen. Alle midlene som kommer inn går til bistandsprosjektene.

Anne Louise Hübert 
Anne Louise Hübert holder foredrag og deler sine erfaringer som grunnlegger og funding-ansvarlig i Aid in Action. Hun har blant annet talt på Inspirator Nordic Innovation summit, First Tuesday, Handelshøyskolen BI, Høgskolen i Buskerud, Hedmarktoppen Folkehøyskole m.fl.

Referanser

Eksterne lenker  
 Aid in Action

Norske ideelle organisasjoner
Norske humanitære organisasjoner
Organisasjoner etablert i 2008
Utviklingshjelp
Dansk Skøjte Union

Dansk Skøjte Union (DSU) ble stiftet 19. desember 1912, og administrerer is-idrettene hurtigløp, kortbaneløp og kunstløp med isdans. Stifterne av forbundet var de tre Københavnske klubbene Kjøbenhavns Skøjteløberforening (KSF), Frederiksberg Skøjteløberforening (FSF) og Skøjteløberforeningen af 1876.

DSU er medlem av Dansk Idræts-Forbund, det internasjonale skøyteforbundet – ISU (International Skating Union).

DSU har hatt følgende formenn 
1912–1941 
1941–1945 
1945–1967 
1967–1970 
1970–1988 
1988–1994 
1994–1995 
1995–1997 
1997–2002 
2002–2006 
2006–2009 
2009–2012 
2012–2013 
2013–2018 
2018–

Eksterne lenker 
 

Skøyteforbund
Skøyte
Etableringer i 1912
1912 i Danmark
Artikler i skøytesportprosjektet
Eyvind Bødtker

Eyvind Bødtker (født 5. august 1867 i Trondheim, død 24. november 1932 i Kristiania) var en norsk kjemiker, kjent for sine studier i organisk kjemi og blant annet ha klart å spalte cymen til kumen og toluen, det siste meget giftig og lettantennelig, viktig for å lage sprengstoff.

Han utdannet seg til apoteker med en ex.phm i 1887 og studerte kjemi ved Trondhjems Tekniske Læreanstalt under Viggo B. Drewsen og hos Carl Remigius Fesenius i München før han i 1891 mottok doktorgrad fra Leipzig på en avhandling med navnet Über die Darstellung und Oxydation der Sebacinsäure sowie über einige neue Derivate der Glutarsäure. Fra 1892 var han amanuensis ved Det Kongelige Frederiks Universitet under Thorstein Hiortdahl (1832–1925) og fra 1918 var han professor ved Kjemisk institutt (UiO) sammen med Heinrich Jacob Goldschmidt (1857–1937). Etter hans død i 1932 overtok Endre Berner (1893–1983) professoratet.

Eyvind var sønn av lege Fredrik Waldemar Bødtker (1824-1901) og Sophie Jenssen (1830-98). Han var bror til teaterkritikeren Sigurd Bødtker (1866–1928) og tremenning til kringkastingsmannen Carl Bødtker (1886–1980).
''Se Bødtker for mer om farsslekta

Referanser 

Norske kjemikere
Norske apotekere
Norske forskere
Norske kjemiprofessorer
Professorer ved Universitetet i Oslo
Personer tilknyttet Krigsskolen
Personer fra Trondheim kommune
Erik West

Leif Erik Westergren (født 10. august 1978 på Fevik, Norge) også kjent under pseudonymet Erik West, er en norsk musiker. Han er soloartist under navnet Erik After Dark, vokalist, bassist og låtskriver i punk rock-bandet Darling Daizy og komponist/multiinstrumentalist i den filmatiske slasher-metal duoen BESATT.

Han har skrevet låter til flere amerikanske filmer og TV serier, blant annet Steve-O: Out On Bail, Pool Party og TV serien Sk8 på NBC. Han har også regissert musikkvideoer for norske artister . Westergren driver plateselskapet Kallemann Records og konsertarrangør selskapet Mawja.

Utvalgt diskografi

Soloutgivelser 
 2011 Wolf Hunting Rabbit (singel)
2011 8-08 Queens Plaza South (album)
2020 Let´s Call Him Mike (singel)
2020 The Pilot (album)

Darling Daizy 
 2000 Passè (album)
2003 «The wrong side» (singel)
 2003 Can I get a woop woop!? (album)
 2009 Scraps from the mental state (album)
2010 Hula moon beach (singel)
 2019 Fevig or Bust (album)
2020 Punkrock Express (singel)

BESATT 
 2021 BESATT (album)
 2022 DYST (album)

The Higglers 
 2011 We come in peace (album)
2011 Reggae Christmas (singel)

Instrumentale prosjekter 
2014: GRL Turbotape Cobra 39" (Singel)
2019: The Missourian Gang of Caliente Lonesome Cowboy (Singel)
2019: The Missourian Gang of Caliente My Time Has Come (Singel)
2019: The Missourian Gang of Caliente The Man with No Name (Singel)
2019: The Missourian Gang of Caliente Sweet Muerte/Godforsaken Land (Singel)
2019: LEIF! The Streets of Fevik (EP)
2020: GRL Turbotape Outrun By Double-O-Seven (Singel)
2020: The Missourian Gang of Caliente Blood (Singel)
2020: The Missourian Gang of Caliente Bright New Morning (Singel)
2020: The Missourian Gang of Caliente Ranger (Singel)

Diverse 
 2000  BY:Larm (div.artister) (album)
 2001  Reisen til vinland (album/lydbok)
 2001  Mepos melodies (div.artister) (album)
 2002  Songs your mum would kill for (div. artister) (album)
 2003  Punk's dead?!? – a new generation of punk & ska (div. artister) (album)
 2003  Wild horses – Monter Magazine (div. artister) (album)
 2004  Punk rock Vol:2 (div. artister) (album)
 2005  A Norwegian Tribute to The Ramones (div. artister) (album)
 2005  Bandpromote (div.artister) (album)

Film/TV 
 Sk8 (TV-serie NBC America)
 Steve-O: Out on bail 
 Pool party

Regissør 
 Folkefiender Dårlig Dag (musikkvideo)
 ego OppnedXsideleng$ (musikkvideo)

Referanser

Eksterne lenker 
 Kallemann Records' hjemmeside 
Mawja´s Hjemmeside

Norske musikere
Fødsler i 1978
Liste over guvernører i Iowa

Liste over personer som vært guvernører i delstaten Iowa:

Se også
Iowa
Det demokratiske parti
Republikanske partiet
Whig-partiet

 
Iowa
Dunkjempe

Dunkjempe er en plante i kjempeslekta.

Den er en flerårig urt med en lang stilk der blomstene sitter i et aks i toppen. Bladene er samlet i en rosett ved marka, og er hele, ovale, buenervete og med kort stilk. Både bladene og blomsterstilken er dekket av korte hår. Blomstene dufter svakt og har hvite kronfliker, rosa pollentråder og hvite eller lilla pollenknapper. Blomstringstiden er fra mai til juli. Frukten er en kapsel med 2–4 frø.

Dunkjempe vokser på tørre enger og bakker, helst på kalkrik jord. Arten er utbredt i Europa, Sibir og Sentral-Asia. Den spredte seg med europeerne til det nordøstlige Nord-Amerika. 

I Norge er dunkjempe vanlig på Østlandet. Den finnes også noen steder på Sørlandet og i Trøndelag, og det er gjort spredte funn på Vestlandet og i Nord-Norge helt nordover til Måsøy.

Litteratur

Eksterne lenker 

 

Kjempeslekta
Stauder
Planter formelt beskrevet i 1753
Planter formelt beskrevet av Carl von Linné
Norges flora
Danmarks flora
Avalanch

Avalanch er et progressiv metal/heavy metal-band fra Asturias (Spania) som ble grunnlagt i 1993. Bandet består av Alberto Rionda, Ramón Lage, Dany León, Francisco Fidalgo, Chez García og Marco Álvarez.

Medlemmer

Nåværende
 Alberto Rionda – Gitar
 Ramón Lage – Vokal
 Dany León – Gitar
 Francisco Fidalgo – Bass
 Chez García – Keyboard
 Marco Álvarez – Trommer

Tidligere medlemmer
 Víctor García – Vokal
 Alberto Ardines – Trommer
 Roberto García- Bass
 Fernando Mon – Gitar
 Juan Lozano – Vokal
 Roberto Junquera – Keyboard

Diskografi
 Ready to the Glory (1993)
 La llama eterna (1997)
 Eternal Flame (1998)
 Llanto de un héroe (1999)
 Dias de Gloria – Live (2000)
 El ángel caído (2001)
 Los poetas han muerto (2003)
 Las ruinas del Edén (2004)
 Mother Earth (2005)
 El hijo pródigo (2005)
 Un paso más – Greatest Hits (2005)
 Muerte y Vida (2007)
 El Ladrón de Sueños (2010)
 Malefic Time: Apocalypse (2011)

Singler
 Save me (2000)
 Delirios de grandeza (2001)
 Lucero (2003)
 Las ruinas del Edén (2004) 
 Where The Streets Have No Name (2004) 
 Alas de cristal (2005)
 Mil Motivos (2010)
 Malefic Time: Apocalypse (2012)

DVD
 Cien Veces (2005)
 Lágrimas Negras – (2006) 
 Caminar sobre el agua – 2CD+DVD (2008)

Eksterne lenker
 

Spanske heavy metal-band
Band etablert i 1993
Vabakkentunnelen

Vabakkentunnelen er en veitunnel i Porsgrunn kommune i Telemark. Tunnelen er en del av riksvei 36. Den er 566 meter lang.

Se også 

 Veitunneler i Norge
 Undersjøiske veitunneler i Norge

Veitunneler i Vestfold og Telemark
Veier i Porsgrunn
Riksvei 36
Tunneler åpnet i 1997
Adam van Düren

Adam van Düren (iblant også Adam von Düren, født før 1487, død etter 1532) var en tysk skulptør og byggmester som arbeidet i Sverige og Danmark mellom 1487 og 1532. Hans arbeider ble utført i en tung, plastisk stil.

I 1498 utformet han hvelvet og fullbyrdet koret i Linköping domkirke. Han utførte også arbeider på Linköpings slott.

Adam van Düren var byggmester da Glimmingehus ble oppført 1499-1505, der har han i veggen også etterlot et signert verk. Under Christian II forsterket han deler av Storkyrkan i Stockholm slik at taket kunne bære kanoner rettet mot Slottet Tre kronor i 1521. Han etterlot en relief på den såkalte Ålpelaren med et bilde av to løver som forsøkte å fange en ål og en tekst på plattysk.

Blant hans andre verk kan nevnes restaurering, og flere skulpturer ved Lund domkirke som ble utført 1513-14.

Litteratur
 Adam Van Duren. A German Stone Mason in Scandinavia in the Early Sixteenth Century, Jan Svanberg, "Hafnia:Copenhagen Papers in the History of Art", 1976, S. 125-139.
 Media Familjelexikon, Bonniers 1979.

Eksterne lenker 
 

Tyske billedhuggere
Tyske arkitekter
Fødsler på 1400-tallet
Dødsfall på 1500-tallet
Carin Jämtin

Carin Jämtin (født 3. august 1964 i Stockholm) er en svensk politiker. Hun er partisekretær i Sveriges socialdemokratiska arbetareparti siden 26. mars 2011. Hun var bistandsminister fra 2003 til 2006 og medlem av Sveriges riksdag fra oktober til desember 2006.

Jämtin har i en kort periode studert ved Stockholms universitet, dog uten å ta noen eksamen.

Eksterne lenker 
 
 
 

Svenske politikere